Samantha Fox

Samantha Karen Fox (født 15. april 1966 i London) er britisk popsanger og tidligere glamourmodell.

Biografi 
Samantha Fox debuterte toppløs i avisen The Sun 16 år gammel den 22. februar 1983. Hun ble meget populær og vant avisens «Page Three Girl of the Year Award» i 1984, 1985 og 1986. I 1996 poserte hun for tidsskriftet Playboy.

Hun ga ut debutalbumet Touch Me da hun var 20 år gammel i 1986. Musikkalbumet og singelen med samme navn var en stor suksess i en rekke markeder. Singelen gikk til topps på hitlistene i 17 land. Hun deltok i den britiske Melodi Grand Prix finalen i 1994, hvor hun ble nummer fire. I 1987 inngikk hun et samarbeid med produsentene Stock Aitken Waterman som også produserte musikk for artister som Bananarama, Kylie Minogue og Jason Donovan. Samarbeidet strakk seg over flere musikkalbum.

Fox ga i 2003 ut en selvbiografi hvor hun avslørte at hun er lesbisk. Hun inngikk samme år partnerskap med sin manager Myra Stratton.

Hun har vært ofte i Norge og holdt konserter. I 1988 var hun i Norge og deltok som prisutdeler under Spellemannprisen, noe hun gjorde sammen med Øivind Bluncks figur «Reidar». Hun var også med på Bluncks album «Reidar – The Album», hvor hun bidro med noen strofer i låta «I Remember You». I 2006 deltok hun i TV 2-programmet Gylne tider. I 2010 sang hun på TV 2-programmet Allsang på Grensen.

Privatliv 
Far til Samantha, Patrick var manager for henne til 1991, da hun startet undersøkelser for å spore 1 million £ som hun mente var underslått. Hun saksøkte sin far og i 1995 måtte han betale £363000 som et forlik. Patrick Fox døde i 2000.

I 2003 giftet hun seg med sin manager Myra Stratton. Stratton døde av kreft i 2015, og i 2021 ble hun forlovet med norske Linda Olsen.

Diskografi 
Soloalbum
 Touch Me (1986) UK #17, US #24
 Samantha Fox (1987) UK #22, US #51
 I Wanna Have Some Fun (1988) UK #46, US #37
 Just One Night (1991)
 Greatest Hits (1992)
 21st Century Fox (1998)
 Watching You, Watching Me (2002)
 Angel with an Attitude (2005)

Singler

 «Touch Me (I Want Your Body)» (1986) UK #3, US #4
 «Do Ya Do Ya (Wanna Please Me)»  (1986) UK #10, US #87
 «Hold On Tight» (1986) UK #26
 «I'm All You Need» (1986) UK #41
 «Nothing's Gonna Stop Me Now»  (1987) UK #8, US #80
 «I Surrender (To The Spirits of the Night)»  (1987) UK #25
 «I Promise You (Get Ready)»  (1987) UK #57
 «True Devotion»  (1987) UK #61
 «Naughty Girls (Need Love Too)»  (1988) UK #31, US #3
 «Love House»  (1988) UK #32
 «I Wanna Have Some Fun»  (1988) UK #62, US #8
 «I Only Wanna Be With You» (1989) UK #16, US #31
 «But the Pants Stay On»  (1991)
 «Just One Night»  (1991)
 «Another Woman»  (1991)
 «Spirit of America»  (1991)
 «Let Me Be Free»  (1998)
 «The Reason Is You» (1998)
 «Perhaps»  (1998)
 «Angel With An Attitude»  (2005)

Referanser

Eksterne lenker 
 
 
 
 
 Samantha Fox Fanclub
 Samantha Fox på ReidarWiki.com
 Samantha Fox på VG-lista
 Samantha Fox - Touch Me (I Want Your Body) video på YouTube

Engelske modeller
Playboy
Engelske sangere
Personer fra London